Բորուսիա Դորտմունդ

**Բորուսիա Դորտմունդ** կամ **Դորտմունդի Բորուսիա** գերմանական ֆուտբոլային ակումբ։ Ամբողջական անվանումն է *Բալշփիլ Ֆերայն Բորուսիա 1909 Դորտմունդ*, մականունը՝ , ։

Հիմնադրվել է 1909 թվականի դեկտեմբերի 19-ին, Կայսերական Գերմանիայի Դորտմունդ քաղաքում։ Մարզիչը ավստրիացի մասնագետ Պետեր Շտյոգերն է։ Թիմի սեփականատերն է Ռայնհարդ Ռաուբալը։ Թիմի սպորտային տնօրենն է Հանս-Յոահիմ Վացկեն։ Թիմի կարգախոսն է Echte Liebe-ն (Իրական սեր)։ Մարզադաշտն է Սիգնալ Իդունա Պարկը (Վեսթֆալենշտադիոն)։

## Պատմություն
### 2010 թվական-ներկա

thumb|280px|right|Բորուսիայի ֆուտբոլիստները տոնում են 2011 թվականի իրենց հաղթանակը Բունդեսլիգայում

2011 թվականի ապրիլի 30-ին Դորտմունդի Բորուսիան տնային խաղում 2։0 հաշվով հաղթեց Նյուրնբերգին և հռչակվեց 2010-11 մրցաշրջանի Բունդեսլիգայի հաղթող։ Դա Յուրգեն Կլոպի գլխավորությամբ առաջին նվաճած տիտղոսն էր։ Վերջինիս գլխավորությամբ 2011-12 մրցաշրջանում թիմը ավելի լավ արդյունք գրանցեց՝ պաշտպանելով երկրի չեմպիոնի տիտղոսը։ Այդ մրցաշրջանում թիմը վաստակեց 81 միավոր և ողջ առաջնության ընթացքում պարտվեց ընդամենը 3 անգամ։ Այդ տարի Դորտմունդի Բորուսիան Գերմանիայի գավաթի եզրափակչում 5։2 հաշվով հաղթեց Մյունխենի Բավարիային և նվաճեց Գերմանիայի գավաթը։ Այդ խաղում Ռոբերտ Լևանդովսկին իր հաշվին 3 գոլ գրանցեց։ Ինչ վերաբերում է Չեմպիոնների լիգային, ապա այստեղ թիմը ձախողվեց՝ խմբային փուլի 6 խաղերում վաստակելով ընդամենը 4 միավոր, զբաղեցրեց վերջին տեղը և նույնիսկ չվաստակեց Եվրոպայի լիգայի ուղեգիր։

Բունդեսլիգա 2011-12 մրցաշրջանի սկզբում Բորուսիան Գերմանիայի սուպերգավաթում պարտվեց Բավարիային։ Նույն կերպ Գերմանիայի Գավաթի 1/4 եզրափակչում թիմը պարտվեց Բավարիային։

Բորուսիայի գործերը ավելի հաջող ընթացան Չեմպիոնների լիգայում։ Խմբային փուլը հաղթահարելուց հետո թիմի հաջորդ մրցակիցը Մալագան էր։ Պատասխան խաղում Բորուսիան ավելացված ժամանակում խփեց 2 գոլ և ապահովեց ուղեգիրը դեպի Չեմպիոնների լիգայի կիսաեզրափակիչ։ Իսկ հաջորդ փուլում Դորտմունդի մրցակիցը Մադրիդի Ռեալն էր։ Տնային խաղում Բորուսիան Ռեալին ջախջախեց 4։1 հաշվով։ Ի դեպ, այդ խաղում պոկերի հեղինակ դարձավ Ռոբերտ Լևանդովսկին, իսկ Ռեալ Մադրիդի ֆուտբոլիստներից հաշիվը թրջեց Կրիշտիանու Ռոնալդուն։ Մրցակցի դաշտում Բորուսիան պարտվեց 2։0 հաշվով, որը, սակայն, ձեռնտու էր իրեն։ Եզրափակչում Դորտմունդի Բորուսիայի մրցակիցը Մյունխենի Բավարիան էր։ Խաղին վնասվածքի պատճառով չէր մասնակցում Մարիո Գյոթցեն։ Սկզբում հաշիվը բացեց Մարիո Մանջուկիչը։ Հետո 11-մետրանոցը հստակ իրացրեց Իլկայ Գունդոգանը։ Խաղի վերջնական հաշիվը ձևակերպեց Արիեն Ռոբենը։

Հաջորդ մրցաշրջանի սկզբում 2013 թվականի Գերմանիայի սուպերգավաթի խաղում Բորուսիան Բավարիային հաղթեց 4։2 հաշվով։ Թիմ եկան նոր ֆուտբոլիստներ՝ Հենրիխ Մխիթարյանը, Պիեռ Էմերիկ Օբամեյանգը, Սոկրատիս Պապաստատոպուլոսը։ Կլոպը ցանկանում էր այս նոր ֆուտբոլիստների շնորհիվ վերանվաճել երկրի չեմպիոնի տիտղոսը։

2013/2014 մրցաշրջանում Չեմպիոնների լիգայում Բորուսիայի հակառակորդները շատ հզոր թիմեր էին՝ Մարսելի Օլիմպիկը, Նապոլին, Արսենալը։ Նապոլիին պարտվելուց հետո թիմի առջև դրված էր ծանր առաջադրանք՝ հաղթել մյուս երկուսին։ Արսենալին հաղթելուց հետո Դորտմունդցիների համար ամենաորոշիչ խաղը Օլիմպիկի դեմ խաղն էր։ Պարտվելու դեպքում թիմը դուրս չէր գա խմբից, հաղթելու դեպքում դուրս կգար առաջին տեղով։ Խաղի վերջին րոպեին Կևին Գրոսկրոյցը խփեց վճռորոշ գոլը։ 1/8 եզրափակչում թիմը հաղթեց Զենիթին և անցավ հաջորդ փուլ, որտեղ թիմը 3։2 ընդհանուր հաշվով պարտվեց Ռեալ Մադրիդին։ Ռեալի դեմ պատասխան խաղում իրենց հիանալի դրսևորեցին Մարկո Ռոյսը և Ռոբերտ Լևանդովսկին։ Ռոյսը 24-րդ րոպեին խփեց իր թիմի առաջին գոլը, իսկ 37-րդ րոպեին Լևանդովսկու հարվածից հետո գնդակը դիպավ դարպասաձողին և անդրադարձավ Ռոյսին, ով տվյալ դիրքից չվրիպեց և դուբլ ձևակերպեց։ Ցավոք երրորդ գոլը խփել չհաջողվեց։ Բունդեսլիգա 2013-14-ում թիմը գրավեց 2-րդ տեղը, իսկ Գերմանիայի գավաթի եզրափակչում ավելացված ժամանակում 2։0 հաշվով զիջեց Մյունխենի Բավարիային։

2014/2015 մրցաշրջանի սկզբում Գերմանիայի սուպերգավաթի խաղում դորտմունդցիները Սիգնալ Իդունա Պարկում 2։0 հաշվով հաղթեցին Մյունխենի Բավարիային։ Սակայն նոր մրցաշրջանի առաջին կեսը անհաջող էր Բորուսիայի համար։ Բորուսիան գրանցեց ընդամենը 4 հաղթանակ, 3 ոչ-ոքի և 10 խայտառակ պարտություն։ Այդ պահին Բորուսիան զբաղեցնում էր մրցաշարային աղյուսակի 17-րդ հորիզոնականը։ Այսպիսի վատ արդյունք վերջին անգամ Բորուսիան գրանցել էր 27 տարի առաջ։ Նույն մրցաշրջանի երկրորդ խաղաշրջանը Բորուսիան վատ մեկնարկեց՝ 2 խաղում վաստակելով 1 միավոր։ Սակայն դրանից հետո թիմը 4 խաղ անընդմեջ տարավ հաղթանակներ (այդ թվում և Շալկեի նկատմամբ տարած խոշոր հաղթանակը՝ 3-0) և աղյուսակում բարձրացավ 10-րդ հորիզոնական։ Ցավոք սրտի թիմին չհաջողվեց հաջորդ 5 տուրերում բարելավել դիրքը և թիմը մնաց նույն 10-րդ հորիզոնականում։ 2015 թվականի ապրիլի 15-ին Յուրգեն Կլոպը հայտարարեց, որ 7 տարի ակումբի մարզիչ լինելուց հետո, նա լքում է Բորուսիան։ 4 օր անց Բորուսիան հայտարարեց, որ Թոմաս Տուխելը հաջորդ մրցաշրջանից կփոխարինի Կլոպին։ Այնուամենայնիվ, Բորուսիան բարձր նոտայի վրա ավարտեց մրցաշրջանը՝ զբաղեցնելով 7-րդ տեղը, նվաճելով Եվրոպա Լիգայի ուղեգիրը և դուրս գալով Գերմանիայի գավաթի եզրափակիչ։ Գավաթի կիսաեզրափակչում Բավարիայի դեմ խաղում լրացուցիչ ժամանակում 1-1 հաշիվ գրանցվեց, և Բորուսիան հաղթեց հետխաղյա 11-մետրանոց հարվածաշարի շնորհիվ, սակայն եզրափակչում թիմը պարտվեց Վոլֆսբուրգին։

2015/2016 մրցաշրջանի առաջին խաղում Դորտմունդի Բորուսիան 4-0 հաշվով հաղթեց Բորուսիա Մյոնխենգլադբախին, ինչին հետևեցին 4 հաջորդական հաղթանակներ, որոնց շնորհիվ Բորուսիան զբաղեցնում էր 1-ին հորիզոնականը։ Մրցաշրջանը Բորուսիան ավարտեց 34 խաղերում 24 հաղթանակներով, սակայն զբաղեցրեց 2-րդ տեղը՝ զիջելով Բավարիային և դառնալով Բունդեսլիգայի պատմության լավագույն ցուցանիշներով 2-րդ տեղ գրաված թիմը։ Եվրոպա Լիգայում նրանք հասան քառորդ եզրափակիչ, որտեղ դրամատիկ պայքարում 4-3 հաշվով և 2 խաղերի արդյունքում 5-4 հաշվով զիջեցին Յուրգեն Կլոպի գլխավորած Լիվերպուլին։ Գերմանիայի գավաթում Բորուսիան 3-րդ տարին անընդմեջ դուրս եկավ եզրափակիչ, որտեղ պարտվեց Բավարիային հետխաղյա 11-մետրանոցներով։

2016/2017 մրցաշրջանում Բորուսիան Բունդեսլիգայում զբաղեցրեց 3-րդ տեղը, իսկ Չեմպիոնների Լիգայում դուրս մնաց քառորդ եզրափակչից՝ 2 խաղերի արդյունքում 3-6 հաշվով պարտվելով Մոնակոյին։

## Համազգեստի փոփոխությունը
### Հիմնական հանդերձանքը




### Պահուստային հանդերձանքը




### Չեմպիոնների լիգայում




## Մարզադաշտ
thumb|250px|Բորուսիայի տնային մարզադաշտը

Signal Iduna Park (մինչև 2005 թվականի դեկտեմբերի 1-ը անվանվել է *Վեսթվալյան մարզադաշտ* ) Դորտմունդում, Գերմանիայի ամաենամեծ ստադիոնն է, տարողությունը՝ 80 720 երկրպագու։ Ըստ ՖԻՖԱ-ի հինգաստաղանի (12px12px12px12px12px) մարզադաշտ է։

Մարզադաշտը կառուցվել է 1971-1974 թվականներին՝ ֆուտբոլի աշխարհի առաջնության համար և տեղավորում էր 54 000 հանդիսատեսի։ Առաջին անց կացված խաղը եղել է «Բորուսիայի» և Շալկե 04-ի միջև կայացած ընկերական հանդիպումը (0։3)։ Մինչև 1990-ական թվականներ մարզադաշտի տեսքը մնացել էր անխոփոխ։ 1992 թվականին տրիբունաները փոխարինվեցին, ինչի պատճառով տարողությունը իջավ և մարզադաշտում տեղավորվում էր 42 800 երկրպագուվ։ 1995-1998 թվականներին մարզադաշտի տրիբունաները մեծացվեցին և այն կարող էր ընդունել միանագամից 80 720 հանդիսատեսի։ 2011/12 թվականներին 80 720 մարդ տեղավորող Signal Iduna Park-ը դարձավ Եվրոպայի ամենաայցելված մարզադաշտը։

## Երկրպագուների աջակցությունը
### BVB-ի երկրպագուները
thumb|230px|Բորուսիայի երկրպագուները
BVB-ի երկրպագուները համարվում են Գերմանիայի ամենակրեատիվ և ամենաշատ աջակցություն ցույց տվող երկրպագուները։ «Բորուսիայի» ստադիոնը համարվում է Եվրոպայի ամենաայցելվող ստադիոններից մեկը՝ երկու անգամ՝ 2003/2004 և 2004/2005 մրցաշրջաններում, Վեսթֆալիյում գտնվող ստադիոնը դարձել է մայրցամաքի ամենաշատ այցելուներ ունեցող ստադիոնը։ Իսկ 2003/2004 մրցաշրջանում սահմանել է բացարձակ ռեկորդ՝ մեկ տարվա ընթացքում տնային խաղերում ընդունելով 1.35 միլիոն երկրպագու։ Այսպիսով դորտմունդյան ակումբը ամեն տարի վաճառում է մոտավորապես 45000 սեզոնային տոմս, իսկ 2007/2008 մրցաշրջանում ակումբը վաճառել է 50549 տոմս, ինչը համարվում է ռեկորդ Բունդեսլիգայի ողջ պատմության ընթացքում։ 2009 թվականին՝ իրենց ստեղծման 100-րդ տարում, ակումբը սահմանեց նոր ռեկորդ, գերազանցելով իրենց նախկին ռեկորդը։ Նրանք վաճառել էին 50675 տոմս։ Մոտավորապես 25000 մարդ ամբողջ աշխարհում ակումբի 650 պաշտոնական ֆան-ակումբների անդամ է։ «Բորուսիային» երկրպագում են ոչ միայն Դորտմունդում, այլ նաև Եվրոպայի և ամբողջ աշխարհի երկրներում։ Իսկ Հայաստանում «Բորուսիային» սկսեցին երկրպագել այն ժամանակ, երբ Հենրիխ Մխիթարյանը տեղափոխվեց այնտեղ։

### Ռուրյան դերբի

Բորուսիայի ամենադաժան թշնամի երկրպագուները գելզերկիրխենյան Շալկե 04-ի երկրպագուներն են։ Դրա պատճառներից մեկը քաղաքների աշխարհագրական դիրքն է։
Առաջին դերբին կայացել է 1925 թվականի մայիսի 3-ին։ Այդ հանդիպումը ավարտվել է 4։2 հաշվով՝ հօգուտ առավել ուժեղ գելզենկիրխենցիների։ Մինչև 1943 թ. դեղնասևերին ոչ մի անգամ չի հաջողվել հաղթել իրենց հարևաններին։ Առաջին հաղթանակը արձանագրվել է 1943 թվականի հոկտեմբերի 14-ին։ «Շալկեի» դարպասին միակ գոլը խփել էր Ավգուստ Լենցը։ Կարելի է հիշել նաև ամենախոշոր պարտության մասին։ 1940 թվականի հոկտեմբերի 20-ին դորտմունդցիիները պարտվեցին 0։10 հաշվով։
50-ական թվականները անցնում էին հիմնականում դորտմունդցիների հաղթանակներով։ Իսկ 1966 թվականի դերբին հաղթական էր «Բորուսիայի» համար։ Շալկեն պարտվել էր 7։0 հաշվով։
2։1 հաշվով հաղթանակից հետո Բորուսիային ոչ մի անգամ չհաջողվեց հաղթել «Շալկեին»։ Եվ վերջապես 1977 թվականի նոյեմբերի 5-ին «Սիգնալ Իդունա Պարկ» մարզադաշտում և 54000 երկրպագուների ներկայությամբ դորտմունդցիները հաղթում են Շալկեին 2։1 հաշվով։ Մյուս տարիները այլընտրանքային էին, հաղթում էին ինչպես դորտմունդցիները, այնպես էլ գելզենկիրխենցիները։
Վերջին տարիների ամենավառ դերբին 2006/2007 թվականների դերբին էր, որը ավարտվեց 2։0 հաշվով և «Բորուսիայի» հաղթանակով։ 2013/2014 մրցաշրջանը Բորուսիայի համար սկսվեց հաղթանակով։ Բորուսիան հաղթեց մրցակցին 3։1 հաշվով, իսկ խաղի լավագույն խաղացող ճանաչվեց հայ կիսապաշտպան Հենրիխ Մխիթարյանը։

## Ակումբի հիմնը

Հիմնի տարբերակը YouTube-ում։

## Թիմի կազմ
}


2017/2018 մրցաշրջանի հավանական մեկնարկային կազմ։


*2017 թվականի օգոստոսի 31-ի դրությամբ*

 

 13px|Ավագ

 
 
 

 

 

 

## Ներկա կազմը

### Կազմը
### Բորուսիայի ֆուտբոլիստները
Stand: 1. հունվար 2016

Պատկեր:Roman_Bürki.JPG|Ռոման Բյուրկի
Պատկեր:AUT vs. SUI 2015-11-17 (207).jpg|Մարվին Հից


Պատկեր:Erik Durm IMG 1748.jpg|Էրիկ Դուրմ
Պատկեր:Marcel_Schmelzer_2014_crop.jpg|Մարսել Շմելցեր
Պատկեր:Łukasz Piszczek - Hertha BSC Berlin (2).jpg|Լուկաս Պիշեկ


Պատկեր:Nuri_Sahin_2014.jpg|Նուրի Շահին


Պատկեր:FIFA WC-qualification 2014 - Austria vs. Germany 2012-09-11 - Marco Reus 01.JPG|Մարկո Ռոյս
Պատկեր:Kagawa Shinji, Japanese footballer 1 (cropped).jpg| Շինջի Կագավա
Պատկեր:Andriy Yarmolenko 2015.jpg|Անդրեյ Յարմոլենկո


## Մրցաշրջանների վիճակագրություն

## Նվաճումներ
### Ազգային
* 25px **[[Բունդեսլիգա]]**
** 25px **Չեմպիոն (8)։** 1955-56, 1956-57, 1962-63, 1994-95, 1995-96, 2001-02, 2010-11, 2011-12
** 25px **Փոխչեմպիոն (7)։** 1948-49, 1960-61, 1965-66, 1991-92, 2012-13, 2013-14, 2015-16
** 25px **Բրոնզե մեդալակիր (6)։** 1964-65, 1966-67, 1996-97, 2000-01, 2002-03, 2016-17
***[[Գերմանիայի գավաթ]]**
** 25px **Մրցանակակիր (4)։** 1964-65, 1988-89, 2011-12, 2016-17
** 25px **Ֆինալիստ (5)։** 1962-63, 2007-08, 2013-14, 2014-15, 2015-16
* **[[Գերմանիայի սուպերգավաթ]]**
** 25px **Մրցանակակիր (5)։** 1989, 1995, 1996, 2013, 2014
** 25px **Ֆինալիստ (3)։** 2011, 2012, 2016
* 25px Վեսթֆալիայի չեմպիոն։ 1947

### Համազգային
*  **[[ՈՒԵՖԱ Չեմպիոնների Լիգա]]**
** 25px **Հաղթող։** 1996-97
** 25px **Ֆինալիստ։** 2012-13
* 30px**[[ՈՒԵՖԱ Գավաթակիրների գավաթ]]**
** 25px 1965-66 թվականի **մրցանակակիր։**
* **[[ՈՒԵՖԱ Եվրոպայի Լիգա]]**
** 25px **Ֆինալիստ։** 1993, 2002
* **[[Ֆուտբոլի միջմայրցամաքային գավաթ|Միջմայրցամաքային գավաթ]]**
** 25px 1997 թվականի միջմայրցամաքային գավաթի **մրցանակակիր։**


Պատկեր:UEFA Champions League trophy, Old Trafford, 1992.jpg|1997. Չեմպիոնների Լիգայի հաղթող



## Հովանավորներ

## Մարզիչներ
Այստեղ ներկայացված են այն բոլոր մարզիչները, ովքեր գլխավորել են ակումբը 1965 թվականից։

* **Հերմանն Էփենհոֆֆ** - 1.07.1963-30.06.1965
* **Ուիլլի Մուլտհաուպ** - 1.07.1965-30.06.1966
* **Օսվալդ Պֆաու** - 18.04.1968-16.12.1968
* **Հելմուտ Շնեիդեր** - 17.12.1968-17.03.1969
* **Հերման Լինդերման** - 21.03.1969-30.06.1970
* **Հորստ Վիցլեր** - 1.07.1970-21.12.1971
* **Դետլև Բրյուգեմանն** - 1.07.1972-31.10.1972
* **Մաքս Միխալեկ** - 1.11.1972-1.03.1973
* **Հերբերտ Բուրդենդկի** - 3.01.1972-1.03.1973
* **Դիտեր Կուրատ** - 2.03.1973-30.06.1973
* **Ջեյնոս Բեդլ** - 1.07.1973-30.06.1974
* **Օտտո Նեֆլլեր** - 1.07.1974-1.02.1976
* **Հորսթ Բուհց** - 1.02.1976-13.06.1976
* **Օտտո Ռեհագգել** - 14.06.1976-30.04.1978
* **Կառլ Հայնց-Ռուհլ** - 21.05.1978-29.04.1979
* **Ուլի Մասլո** - 30.04.1979-30.06.1979
* **Լետտեկ Ուդո** - 1.07.1979-10.05.1981
* **Ռոլֆ Բոք** - 11.05.1981-30.06.1981
* **Բրանկո Զեբեց** - 1.07.1981-30.06.1982
* **Կառլհայնց Ֆելդկամպ** - 1.07.1982-5.04.1983
* **Հելմուտ Ուիլլե** - 6.04.1983-30.06.1983
* **Ուլի Մասլո** - 1.07.1983-23.10.1983
* **Հորսթ-Դիթեր Տիպպենհաուեր** - 31.10.1983-15.11.1983
* **Ֆրանց Հորսթ** - 16.11.1983-30.06.1984
* **Ֆրինդհելմ Կոնիեցկա** - 1.07.1984-24.10.1984
* **Էրիկ Ռիբբեկ** - 28.10.1984-30.06.1985
* **Պահլ Կզերնաի** - 1.07.1985-20.04.1986
* **Ռայնարդ Սաֆթիգ** - 20.04.1986-26.06.1988
* **Հորսթ Կոպպել** - 27.06.1988-30.06.1991
* **Օտտմար Հիցֆելդ** - 1.07.1991-30.06.1997
* **Նևիո Սկալա** - 1.07.1997-30.06.1998
* **Մայքլ Սկիբբե**- .07.1998-4.02.2000
* **Բեռն Կռաուսս** - 5.02.2000-12.04.2000
* **Ուդո Լատտեկ** - 16.04.2000-30.06.2000
* **Մաթիաս Զամմեր** - 1.07.2000-30.06.2004
* **Բերթ վան Մարվեյկ** - 1.07.2004-18.12.2006
* **Յուրգեն Ռոբբեր** - 19.12.2006-12.03.2007
* **Թոմաս Դոլլ** - 13.03.2007-19.05.2008
* **[[Յուրգեն Կլոպ]]** - 1.07.2008 - 31.05.2015
* **[[Թոմաս Տուխել]]** - 3.06.2015 - 30.05.2017
* **[[Պետեր Բոս]]** - 1.06.2017 - 10.12.2017
* **[[Պետեր Շտյոգեր]]** - 10.12.2017 - հիմա

## Ակումբի գույները

## Հայտնի խաղացողներ
### «Բորուսիայի» խաղացողները համազգային մրցույթներում

### «Ոսկե Գնդակի» մրցանակակիրներ
*Հետևյալ ֆուտբոլիստները ստացել են «[[Ոսկե Գնդակ]]», Բորուսիայում հանդես գալու տարիներին։*
*  Մաթիաս Զամմեր - **1996**

### Բունդեսլիգայի տարվա ֆուտբոլիստներ
*Հետևյալ ֆուտբոլիստները, հանդես գալով Բորուսիայում, ճանաչվել են [[Գերմանիայի տարվա ֆուտբոլիստ]]:*
*  Հանս Տիլկովսկի - **1965**
*  Մաթիաս Զամմեր - **1995**, **1996**
*  Յուրգոն Կոլեր - **1997**

### Բունդեսլիգայի լավագույն ռմբարկուներ
*Հետևյալ ֆուտբոլիստները, հանդես գալով Բորուսիայում, դարձել են [[Բունդեսլիգայի լավագույն ռմբարկու]]:*
*  Լոտար Էմերիխ - **1965/1966**, **1966/1967**
*  Մարսիո Ամորոզո - **2001/2002**
*  Ռոբերտ Լևանդովսկի - **2013/2014**
*  Պիեռ Էմերիկ Օբամեյանգ - **[[Բունդեսլիգա 2016-17|2016/2017]]**

### Գերմանիայի տարվա լավագույն մարզիչ
*Հետևյալ մարզիչները Բորուսիայում հանդես գալու տարիներին ճանաչվել են Գերմանիայի տարվա լավագույն մարզիչ։*
*  Յուրգեն Կլոպ - **2011**, **2012**
*  Թոմաս Տուխել - **[[Բունդեսլիգա 2015-16|2015]]**, **[[Բունդեսլիգա 2016-17|2016]]**

## Տեխնիկական անձնակազմ

## «Սիգնալ Իդունա Պարկ» մարզադաշտի ֆոտոշարքը

Borusseum.jpg|
BVB vs HSV.jpg|
2012-02-26 Dortmund01 (6791756854).jpg|
Signal Iduna Park 2013 by-RaBoe 07.jpg|
Westfalenstadion 040 7.jpg|
Westfalenstadion 041 8.jpg|
Westfalenstadion von oben.jpg|
Westfalenstadion 070 17.jpg|
Westfalenstadion-259-.JPG|
Westfalenstadion-274-.JPG|
Westfalenstdion-IMG 4804.jpg|
Westfalenstadion Dortmund 2.JPG|
SIP Dortmund.jpg|
Signal Iduna Park before the match (4th july 2006).jpg|


## Ծանոթագրություններ

## Արտաքին հղումներ
* Բորուսիա Դորտմունդ - armsport.am

### Պաշտոնական կայքեր
* Դորտմունդի Բորուսիայի պաշտոնական կայք   
* Բորուսիայի պաշտոնական օնլայն խանութ  

### Ոչ պաշտոնական կայքեր
* Սննդի վայրերը  
* Բորուսիայի օնլայն խանութ  

Կատեգորիա:1909 հիմնադրումներ Գերմանիայում
Կատեգորիա:1909 հիմնադրված ֆուտբոլային ակումբներ
Կատեգորիա:Գերմանական ֆուտբոլային ակումբներ
Կատեգորիա:Ֆուտբոլային ակումբներ այբբենական կարգով